



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, DE DISCIPLINĂ ŞI IMUNITĂŢI
	
	                                 Bucureşti, 9 octombrie 2013
                                 PLx. 324/2013


AVIZ 

asupra 
proiectului de Lege privind majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.612/2011 privind " Majorarea selectivă a capitalului autorizat pentru întărirea puterii de vot şi a participării ţărilor aflate în tranziţie şi a celor în curs de dezvoltare" adoptată de Consiliul Guvernatorilor BIRD, şi respectiv în conformitate cu Rezoluţia nr.613/2011 privind "Majorarea generală de capital 2010 " adoptată de Consiliul Guvernatorilor BIRD
În conformitate cu dispoziţiile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre avizare, cu proiectul de Lege privind majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.612/2011 privind "Majorarea selectivă a capitalului autorizat pentru întărirea puterii de vot şi a participării ţărilor aflate în tranziţie şi a celor în curs de dezvoltare" adoptată de Consiliul Guvernatorilor BIRD, şi respectiv în conformitate cu Rezoluţia nr.613/2011 privind "Majorarea generală de capital 2010" adoptată de Consiliul Guvernatorilor BIRD, trimis cu adresa nr. PLx. 324 din 30 septembrie 2013, înregistrat în cadrul Comisiei juridice sub nr.4c-11/1067 din 1 octombrie 2013.

Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art.92 alin.(9) pct. 1 din Regulamentul Camerei Deputaţilor, republicat, cu modificările şi completările ulterioare.
Senatul a adoptat proiectul de lege în şedinţa sa din data de 24 septembrie 2013. 

Obiectul de reglementare este reprezentat de majorarea capitalului autorizat deţinut de România la Banca Internaţională pentru Reconstrucţie şi Dezvoltare, în conformitate cu Rezoluţia nr.612/2011 privind "Majorarea selectivă a capitalului autorizat pentru întărirea puterii de vot şi a participării ţărilor aflate în tranziţie şi a celor în curs de dezvoltare" adoptată de Consiliul Guvernatorilor BIRD, şi respectiv în conformitate cu Rezoluţia nr.613/2011 privind "Majorarea generală de capital 2010" adoptată de Consiliul Guvernatorilor BIRD. 
Plata acţiunilor subscrise se va face de la bugetul de stat, prin bugetul Ministerului Finanţelor Publice, în două tranşe (prima tranşă – martie 2015, a două tranşă – martie 2016).
Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.
În şedinţa din data de 9 octombrie, potrivit art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ transmis prin adresa cu nr.863 din data de 5.08.2013.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să avizeze favorabil proiectul de lege.
          VICEPREŞEDINTE,                          
                                         SECRETAR,
         Ciprian Nicolae NICA

    
                          Theodor-Cătălin NICOLESCU

   Consilier parlamentar,

 Alina GRIGORESCU

